Ki hogyan hal meg?
Ki hogyan hal meg? - Az aratót lekaszálja a halál. - A boldogtalan megboldogul. - A búvár örök álomba merül. - A díjbirkózót legyűri a halál. - A hajós boldogabb hazába evez. - A harangozónak beharangoznak. - A házmester beadja a kulcsot. - A kalauz eléri a végállomást. - A kertész a Paradicsomba jut. - A koldus jobblétre szenderül. - A léghajósnak elszáll a lelke. - A molnár leőrli az életét. - A muzsikusnak elszakad élte húrja. - Az órásnak üt az utolsó órája. - A pék megeszi kenyere javát. - A pénztáros elszámol az élettel. - A portásnak megnyílik a mennyország kapuja. - A szabónak elszakad élete fonala. - A trombitásból végképp kifogy a szusz. - A vegetáriánus fűbe harap. 